קותי סבג

יקותיאל אדם ישראל "קותי" סבג (נולד ב-21 ביולי 1982) הוא מנחה טלוויזיה, שדרן רדיו, שחקן ומרצה ישראלי. זוכה העונה הרביעית של תוכנית המציאות "האח הגדול". סבג נולד בבית שמש כבן בכור לשמעון יליד מרוקו, ומזל ילידת ישראל. לסבג אח ושתי אחיות. הוא נקרא על שם האלוף יקותיאל אדם, שנהרג במלחמת לבנון הראשונה. סבג למד בבית הספר על-שם לוי אשכול ובתיכון אמי"ת ע"ש פירסט בבית שמש, אולם לא סיים את לימודיו. בשנת 2001 התגייס לחיל האוויר ושירת כעובד רס"ר במוזיאון חיל האוויר בחצרים. ביוני 2019 נישא לשחקנית מגי אזרזר. בחודש מרץ 2022 הפכו להורים לזוג תאומות. ב-1 בינואר 2012 החל להשתתף בעונה הרביעית של תוכנית המציאות "האח הגדול", וב-2 באפריל הוכרז כזוכה של העונה הרביעית והוענק לו פרס על סך מיליון שקלים. ב-2012, רגע לאחר זכייתו בתוכנית המציאות "האח הגדול" החל להנחות תוכנית יומית של שעתיים בשידור חי בערוץ 24, "קותי בחדר האחות", במסגרתה הוא אירח אמנים, פוליטיקאים, אנשי ספורט ושוחח עם מאזינים על נושאים שונים. תוכנית הבכורה זכתה לרייטינג הגבוה ביותר לתוכניות ששודרו בשעה זו של היום. התוכנית שודרה כחצי שנה וזכתה להצלחה. במאי 2013 הגיש את פרק פתיחת העונה החמישית של "האח הגדול" עבור "חדשות הבידור" בערוץ HOT בידור ישראלי. החל ממאי 2013 ולמשך כשנתיים השתתף סבג מדי בוקר כפאנליסט קבוע בתוכנית "מה אתם אומרים?" לצד חיים אתגר וזוהר ישראל, שמשודרת במסגרת שידורי קשת בערוץ 2. התוכנית ליוותה את תוכנית המציאות "האח הגדול" (בזמן שידורה) ועוסקת בנושאי אקטואליה. במהלך החודשים יוני-יולי 2013 השתתף בעונה השנייה של התוכנית "מה ש'תה שומע" בערוץ 24, בהנחיית אסי עזר. בחודשים אפריל-מאי 2014 הנחה סבג את התוכנית "ישראל בוחרת" יחד עם אמירה בוזגלו בערוץ 24. במהלך החודשים מאי-יוני 2014 הנחה תוכנית יומית "24 עד הבית" במסגרת לוח שידורי הקיץ של ערוץ 24. בשנת 2014 - במהלך העונה השישית של ״האח הגדול״, שימש סבג כפרשן בערוץ 26, אפיק הלייב של התוכנית. ב-2014 השתתף בעונה הראשונה של תוכנית הדוקו-ריאליטי "היחידה", ששודרה ב-HOT. במאי 2014 הנחה סבג יחד עם אמירה בוזגלו את המשדר המרכזי ביום העצמאות בערוץ 24. מדצמבר 2014 עד פברואר 2015, הנחה סבג יחד עם אורנה דץ את התוכנית "אורנה וקותי עושים שבת" בערוץ 24, ובמקביל השתתף בתוכנית הפאנל "מה אתם שומעים?" ששודרה אף היא בערוץ 24, יחד עם חיים אתגר וסיוון קליין. במהלך החודשים יולי-אוגוסט 2015 השתתף כפאנליסט בתוכנית "הדצים", בהנחיית אורנה ומשה דץ בערוץ 24. ב-2019 שימש, יחד עם מגי אזרזר, כפרזנטור עבור השכונה השיתופית "בצוותא" שהוקמה בחריש. באוקטובר 2019 עלתה לאוויר הסדרה "יס מן", בהשתתפות סבג, המשודרת ב-yes. במרץ 2020 הנחה סבג לייט נייט חדש - "קיבלתי תוכנית אירוח", בערוץ 24, פרק 2. מתחילת אפריל 2020 מנחה סבג עם אורנה דץ את התוכנית "ביחד אתכם" בערוץ 24. בדצמבר 2022 החל להשתתף באופן קבוע בתוכנית האירוח הסאטירית "מה שתגידו" של כאן 11. מתחילת יולי 2024 הצטרף לערוץ החדשות I24NEWS, לתוכנית פאנל אקטואלית ומדינית בשנת 2013 שיחק סבג בסדרת הטלוויזיה שיצר מיקי גבע "מלבי אקספרס" בתפקיד פטרושקה. הסדרה צולמה בברזיל ושודרה בערוץ 10. בשנת 2015 שיחק סבג בסרט "צעיר טוב", סרטו הקצר של איתי מורג על פי תסריט של אלחנן לזרוס. הסרט עלה לגמר בתחרות הבינלאומית של פסטיבל סרטי הסטודנטים. בפברואר 2021 עלתה לאוויר ב-yes הסדרה "למה מי מת", קומדיה רומנטית, שבה סבג מגלם את שיקי (מושיקו בן שמעון). מינואר 2017 עד פברואר 2019 סבג הגיש יחד עם טהוניה רובל תוכנית שבועית ברדיו ירושלים הנקראת "טהוניה וקותי לא עושים חשבון". החל ממרץ 2019 מגיש סבג לצד מאיה בצלאל תוכנית בוקר יומית "מעירים את המדינה" ברדיו לב המדינה. מיוני 2024, החל לשדר עם מאיה בצלאל, תוכנית בוקר יומית בכאן גימל . בשנת 2015 סבג הרצה בבית הספר המעשי למדיה MAKE, מבית קשת. כמו כן, סבג מרצה ומנחה בארגונים, ועדי עובדים, חברות ומוסדות. קותי סבג, ברשת החברתית אינסטגרם קותי סבג, במיזם "אישים" לתיעוד היצירה הישראלית קותי סבג, במסד הנתונים הקולנועיים IMDb (באנגלית) קותי בחדר האחות, כל התוכניות לצפייה באתר mako דנה שוופי, עכבר העיר אונליין, מוהק, בית"ר וצדק חברתי: קותי סבג הוא המחאה החברתית של 2012, באתר הארץ, 5 באפריל 2012 ערן סויסה, "זה הקותי. רוצים, קחו. לא רוצים, אל תיקחו. זה מה יש", באתר ישראל היום, 12 באפריל 2012 מיכל בניה, קותי הוא רמי פטרושקה: ערס צעצוע, באתר nana10‏, 18 ביולי 2013 קותי סבג, ‏צפו: קותי חוזר לבית האח הגדול, באתר ‏מאקו‏, 25 באפריל 2014 אסף שלונסקי, מה אתם אומרים, מה עשינו לפני קותי?, באתר ישראל היום, 15 בספטמבר 2014 שירית טרוינר, קותי סבג: "אני מאחל ליאנה המון מזל טוב", באתר ynet, 17 בספטמבר 2014 אנה בורד ורביב גולן, אהבה בהילוך גבוה, באתר "ידיעות אחרונות", 23 במרץ 2019 פותח את הלב: קותי סבג מתגייס למען משפחות נזקקות בערב פסח, באתר חדשות 13, 18 במרץ 2021 עמי פרידמן, בוקר חדש: עם תוכנית טרייה ברדיו - מאיה וקותי לא מבטיחים להתנהג בהתאם, באתר ישראל היום, 27 ביוני 2024 מזל טוב: מגי אזרזר וקותי סבג הורים לתאומות!, באתר וואלה, 17 במרץ 2022 דני בר-און, קותי סבג הוא המנצח בגמר האח הגדול 4, באתר הארץ, 2 באפריל 2012 יוסי עין-דור, תנו לנו סינדרלות, באתר בית אבי חי, ‏11 באפריל 2012 איילת רוזן, ‏״אנחנו אוהבים אנשים שחיים בעולם משלהם, אנשים שאת אומרת לעצמך שאין מצב שהם אמיתיים״, באתר ‏מאקו‏, 24 בפברואר 2015 רז גלבוע, ‏חוזר למסך: קותי סבג מצטרף לערוץ 24, באתר ‏מאקו‏, 1 במאי 2012 מורן שריר, ברוך הבא לחיים האמיתיים, באתר הארץ, 30 במאי 2012 רועי ברק, ‏רייטינג: 2.1% לתוכנית החדשה של קותי סבג בערוץ 24, באתר גלובס, 15 במאי 2012 אסף שלונסקי, מה אתם אומרים, מה עשינו לפני קותי?, באתר ישראל היום, ‏11 בספטמבר 2014 ספי קצב, ‏מתביית: קותי סבג בא לבקר אתכם, באתר ‏מאקו‏, 6 בינואר 2014 יפעת הללי אברהם, ‏חייל של תהילה: קותי סבג עולה על מדים, באתר ‏מאקו‏, 11 בנובמבר 2013 מגי אזרזר וקותי סבג יככבו בקמפיין זוגי ראשון לפרויקט צוותא בחריש, מנהלי שיווק מצייצים, 31 ינואר 2019 עינב שיף, אובד במשרה מלאה, באתר "ידיעות אחרונות", 31 באוקטובר 2019 מה שתגידו, באתר כאן 11 אורן חזן חוזר לפרונט: התפקיד הטלוויזיוני של חבר הכנסת לשעבר, באתר tvbee, ‏2024-06-27 ספי קצב, ‏עף על החיים: קותי סבג טס לברזיל, באתר ‏מאקו‏, 6 במרץ 2013 יפעת הללי, ‏חי את החיים: קותי סבג עושה את ברזיל, באתר ‏מאקו‏, 10 במרץ 2013 יפעת הללי אברהם, ‏הופעת בכורה: קותי סבג והחברה מבלים ביחד, באתר ‏מאקו‏, 17 ביולי 2013 עדן יואל, ‏המתים והחיים מאוד, באתר ‏מאקו‏, 22 בפברואר 2021 ירושלים נט, טהוניה וקותי לא עושים חשבון, באתר ירושלים נט, ‏17 בינואר 2017 מעירים את המדינה עם מאיה בצלאל וקותי סבג, רדיו 91FM לאחר שעזבו את 91FM: התוכנית החדשה של קותי סבג ומאיה בצלאל, באתר Ice, ‏2024-06-17